Den Vest-Sjællandske Avis, 1821-07-07
Efterretningerne fra Moldau og Valachiet ere saa forvirrede og modsigende som det er mueligt: paa den ene Side fortælles: at Ypsilanti har erholdet de største Fordeele og at Tyrkerne ere aldeeles slagne, og paa den anden Side, at hans Armee er nær ved at opløses og at han tilbereder sig til Flugt: saaledes vil man vide over Gallizien, at et Corps paa 10,000 Tyrker er ved at rykke frem fra Galacimod Bucharest blevet anfaldet i Ryggen af Grækerne og har mistet 3000 Mand og at Grækerne have taget en Pascha til Fange og erobret 16 Kanoner; men denne Efterretning ligesom den, at 1500 Uniformerte Grækere ere indrykkede fra Besserabien i Jassy, er upaatvivlelig falsk. Meere sandsynlig er maaskee den Efterretning, som man har af samme Kilde: at den Serviske Armee er i fuld Marsch til Fæstningerne ved Donau for at forsvare Grækernes Sag, ligesaa ugrundet er formodentlig ogsaa den Efterretning, at Grækerne skulle paa nye have befat Gaalacz; at Thodor skal være lykket ind i Bucharest og at Ypsilantis Fortropper skulle allerede være gaaede over Donau ved Sistova, da der skal være en almindelig Opstand i Bulgarien, som har nødt Tyrkerne til at trække sig tilbage. Sikkrere er det derimod, at Ypsilantis Armee endnu bestandig staaer i sine faste Stillinger i Biergegnene og at hans Armee forstærkes ved Tyrkernes Grusomhed selv, som tvinger alle Christne til at tage Tjeneste ved hans Hær. De paalideligste og tillige de nyeste Efterretninger. som man har og Tilstanden i Moldau og Valachiet, ere desuden følgende: Dethar lykkedes en af Ypsilantis Officeerer ved Navn Captain Jordaki med 500 Arnanter at overfalde 70 Tyrker ved Byen Slatina, nogle af dem bleve dræbte, andre fordrevne og denne anseelige Bye blev lagt i Aske. De Græske Tropper skulle desuden have begaaet store Udsvævelser i mange Byer i Wallachiet. Paschaen af Widdin, staaer endnu med sine Tropper ved Krajova. Apsilanti har virkelig kun en megen liden Deel af Valachiet i Besiddelse, nemlig blot de Biergegne, som udbrede sig i de nordlige Deele af Landet og som ere Greene af Carpaterne, hvilke skille Siebenburgen fra Valachiet. Apsilanti skal have ifinde, ifald Tyrkerne ville angribe ham med Eftertryk at trække sig endnu dybere tilbage i disse utilgiængelige og vanskelige Biergegne; en stor Forvirring og Forsagthed skal herske ved hans Armee da Efterretningen er kommen dertil at Fyrste Cantacuzen, som han havde afsendt med 2000 Grækere til Moldau er bleven angrebet af Seraskieren af JbrailovsTropper ved Buseo i Valachiet og at Fyrsten er flygtet til Moldau. Jmidlertid kan man slet ikke forstaae sig paa denne heele Beretning; thi man har Efterretninger fra Jassyom at bemeldte Fyrste Cantacuzeno er kommen dertil og har den 20de Mai udstædet en Proclamation til Regieringen i Moldau, hvori han opfordrer den til at holde Orden i Landet, og dadler den Uorden, som de Græske Tropper har begaaet og siger, at han er kommen med sit Corps for at forhindre al videre Uorden og for at beskytte Landet. Ypsillant havde afsendt ham i denne Hensigt og ligeledes udstædet en Proclamation. Den Græske Armee i Moldau, som skal udgiøre 3600 Mand, har ogsaa siden hans Ankomst forholdet sig roelig og ordentlig. Af denne Proclamation seer det ud til at Kantaknen er ankommen med sit hele Corps til Jasse, uden at der er forefaldet nogen Fægtning med Tyrkerne. – Samme uopklarlige Mørke hviler over Begivenvederne i de øvrige Dele af det Tyrkiske Rige, saaledes imedens der fortælles fra den ene Kant, at hele Morea er rømmet af de Tyrkiske Tropper paa en Fæstning nær, som er i Begreb med at capitulere, saa fortælles der fra Triest under 20de Juni, at en stærk Tyrkisk Armee er rykket ind i Morea og har allerede besat flere Punkter, men denne Efterretning er formodentlig falsk, da man ikke har hørt noget derom fra de nærliggende Joniske Øer og da man desuden ved at sammenligne Efterretningerne seer, at den er grundet paa en Skibsefterretning, som man har fra Smyrna af 16de Mai og altsaa af et gammelt Datum. Rimeligere ere det, at Tyrkerne have stærkt besat den ved de asiatiske Kyster nærliggende Øe Mitylene, fordum Lesbos, og at den Græske Flaade krydser ved Øen Tenedos, for at modsætte sig den Tyrkiske ifold den skulde udløbe fra Dardanellerne. Paa Øen Chios have Tyrkerne ophævet det der berømte Underviisnings Jnstitut og dets lærde Forstander Chemikeren Bam has er tilligemed de øvrige Professorer og Studentere afreist til Øen Para. Bogtrykkeriel, som er det bedste i Grækenland bliverebragt til Morea. -